**Vară**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La orizont-departe-fulgere fără glas

zvâcnesc din când în cand

ca niște lungi picioare de păianjen-smulse

din trupul care le purta.

Dogoare.

Pământu-ntreg e numai lan de grâu

și cantec de lăcuste.

În soare spicele își âin la sân grăunțele

ca niște prunci ce sug.

Iar timpul își întinde leneș clipele

și ațipește între flori de mac.

La ureche-i țârâie un greier.